Keskustelu:Moldavian kieli

message: Sivun nimeä on näemmä muuteltu edestakaisin. Mihin lähteeseen perustuu nimi moldovan kieli? Kotus-vetoisen kotoistushankkeen suositus on edelleen moldavia (ks. Kielten nimet suomeksi). --Silvonen 22. huhtikuuta 2007 kello 16.36 (UTC)
replies: text: Kyllä Kotus on nyt jäänyt ajastaan jälkeen suorituksineen. Jos noin olisi, silloinhan pitäisi myös georgian kielestä käyttää venäläisperäistä nimeä "gruusia" ja karjalan kielestä nimenä "kareli(j)a".

text: --WPK 16. heinäkuuta 2008 kello 11.25 (UTC)
replies: text: :Täällä kuitenkin käytetään Kotuksen suosituksia eikä lanseerata uusia käytäntöjä.--Ei nyt noin 16. heinäkuuta 2008 kello 11.31 (UTC)
replies: text: ::Täällä ei kuitenkaan ole terveen järjen käyttö kielletty: Moldova on historiallinen alue, Moldova on itsenäinen valtio ja moldova on kieli. Johdonmukaisuutta, kiitos!

text: ::--WPK 16. heinäkuuta 2008 kello 15.58 (UTC)
replies: text: :::Täällä ei oteta uusia käytäntöjä käyttöön, ei varsinkaan niin mielivaltaisen perusteen kuin "terveen järjen" perusteella. Johdonmukaisuus ei kelpaa perusteluksi nimeämislähteen kanssa ristiriidassa olevan käytännön omaksumiselle. Suosittelen että uskot sen nyt kerralla.--Ei nyt noin 17. heinäkuuta 2008 kello 07.25 (UTC)
replies: text: ::::Kun kerran ei Georgian valtiosta eikä georgian kielestä enää käytetä venäläisperäistä nimeä "gruusia", ei myöskään Moldovan valtiosta eikä kielestä käytetä enää nimeä "moldavia".

text: ::::Kotus on tässä asiassa jäänyt jälkeen, "nukahtanut". Tämä pitää nyt uskoa.

text: ::::--WPK 17. heinäkuuta 2008 kello 08.20 (UTC)
replies: text: :::::Vähät siitä. Nimistölähteitä seurataan eikä niiden kritisointiin haaskata aikaa. Tästä asiasta on varsin yksiselitteiset linjaukset, joten inttäminen on turhaa. Kielelliset käytännöt eivät aina ole johdonmukaisia, mutta se nyt vaan pitää hyväksyä.--Ei nyt noin 17. heinäkuuta 2008 kello 08.22 (UTC)

message: IP oli lisännyt sivulle poistomallineen "Wikipedia:Poistoäänestykset/Moldovan perustuslakituomioistuin päätti 2013, että maan virallinen kieli on itsenäisyysjulistuksen mukaisesti romania...", jonka sujuvasti kumosin. Perusteena se että jos maan kieli on ollut nimeltään "Moldavian kieli" parin vuosikymmenen ajan (vaikka ei enää olisikaan) niin uskon tuon täyttävän wikipedian merkittävyyskriteerit helposti. --Seegge (keskustelu) 23. maaliskuuta 2014 kello 23.58 (EET)
replies: text: Aivan. Eikä ole lainkaan todennäköistä, että Moldavian SNT:ssä kymmeniä vuosia käytetty kielimuoto olisi ollut täysin samanlainen kuin Romanian virallinen kieli. --Esamatti1 (keskustelu) 25. maaliskuuta 2014 kello 10.40 (EET)
replies: text: :Ei tietenkään, mutta moldova on vain yksi romanian murteista. Ei ole näkynyt artikkelia esim. valakian murteesta, vieläpä nimellä "valakian kieli". (Huom. Moldavia on venäläistetty nimi, jota ei suomessa käytetä, vaan romaniankielinen Moldova: Moldovan SNT.) --85.76.134.147 25. maaliskuuta 2014 kello 11.33 (EET)
replies: text: ::Valakiaa ei liene kukaan väittänyt itsenäiseksi kieleksi, mutta moldaviaa pidettiin sellaisena vuosikymmeniä. Siksi se selvästikin riittävän merkittävä aihe tietosanakirjaan. Yhdistäminen romanian kieleen ei sekään liene järkevää. Poistan mallinteen. --Esamatti1 (keskustelu) 25. maaliskuuta 2014 kello 11.51 (EET)
thread_title: Poistomalline 3/2014